கேள்வி: எண்ணிக்கை, இல்லையேல் கையோங்கு பற்றி தகவல் சொல்.
பதில்: ''எண்ணிக்கை, இல்லையேல் கையோங்கு'' (''Counting and Cracking'', ) என்பது ஆத்திரேலிய நாடக ஆசிரியர் எஸ். சக்திதரனின் ஆங்கில மொழி நாடகமாகும், இது முதன் முதலாக 2019 இல் சிட்னியில் அரங்கேற்றப்பட்டது. இந்த நாடகத்தில் பிரகாஷ் பெலவாடி, அந்தோனிதாசன் யேசுதாசன் உட்பட இலங்கை, மலேசியா, இந்தியா, நியூசிலாந்து, ஆத்திரேலியா, பிரான்சு முதலான நாடுகளைச் சேர்ந்த பல தேர்ச்சி பெற்ற கலைஞர்கள் நடிக்கின்றனர்.
கேள்வி: எண்ணிக்கை, இல்லையேல் கையோங்கு - பாத்திரங்கள் பற்றி விளக்கவும்.
பதில்: {| class="wikitable" |- ! பாத்திரம் !! நடிப்பு |- | மாணிக்கவாசகர் (அப்பா) || பிரகாஷ் பெலவாடி |- | திரு || அந்தோனிதாசன் யேசுதாசன் |- | இசுமெத் || ரொட்னி அஃபீஃப் |- | சுவாதி || செனூரி சந்திராணி |- | ராதா || நாதி கம்மல்லவீர |- | சுனில் || அகிலன் கருணாகரன் |- | லிலி || அபி-லீ லூயிசு |- | ஐயர் || காந்தி மெக்கின்டயர் |- | இளம் ராதா|| ராதிகா முதலியார் |- | சித்தார்த்தா || சிவ் பலேக்கர் |- | வின்சந்தா || துசான் பிலிப்சு |- | நகின்சா || நிப்புனி சாரதா |- | இளம் திரு || கைவல்யா சுவர்ணா |- | பாலா || ராஜன் வேலு |- | ஆச்சா || சுகன்யா வேணுகோபால் |- | ஹசாங்க || சுக்பீர் சிங் வாலியா |}
கேள்வி: எண்ணிக்கை, இல்லையேல் கையோங்கு - தயாரிப்பு பற்றி விளக்கவும்.
பதில்: இந்த நாடகம் முதன்முதலில் சிட்னியில் உள்ள பெல்வோர் நாடக நிறுவனம், கோ-கியூரியஸ் ஆகியவற்றினால் தயாரிக்கப்பட்டு சனவரி 2019 இல் சிட்னி திருவிழாவிற்காக சிட்னி நகர மண்டபத்தில் அரங்கேறியது. பெல்வோரின் கலை இயக்குநர் ஈமன் புளாக் இதன் இயக்குநராகப் பணியாற்றினார். மூன்றரை மணி நேர நாடகத்தில் இலங்கை, மலேசியா, இந்தியா, நியூசிலாந்து, ஆத்திரேலியா, பிரான்சு முதலான ஆறு நாடுகளைச் சேர்ந்த 19 கலைஞர்கள் 50 வெவ்வேறு கதாபாத்திரங்களில் நடித்தனர். அதே தயாரிப்பு பின்னர் மார்ச் 2019 இல் அடிலெய்டு விழாவில் அரங்கேற்றப்பட்டது. இரண்டு பருவங்களும் மண்டபம் நிறைந்த காட்சிகளாக அரங்கேறின. ஆகத்து 2022 இல், "ஐக்கிய இராச்சியம்/ஆத்திரேலியா பருவத்தின்" ஒரு பகுதியாக, பிரித்தானியப் பேரவை, ஆத்திரேலிய அரசாங்கத்தின் வெளியுறவு மற்றும் வணிகத்துறை, ஆகியவற்றின் ஒத்துழைப்புடன் இதே நாடகக் குழு இங்கிலாந்துக்கு சுற்றுப்பயணம் மேற்கொண்டது. முதலில் எடின்பரோவின் ஒரு பகுதியாக ரோயல் லைசியத்திலும், பர்மிங்காம் (ஐக்கிய இராச்சியம்) திருவிழாவின் ஒரு பகுதியாக "பர்மிங்காம் ரெப்'' அரங்கிலும் மேடையேறியது. ''தி டைம்ஸ் நாளிதழ் இதற்கு ஐந்து நட்சத்திர மதிப்பாய்வை வழங்கியது, ''தி கார்டியன்'', ''பைனான்சியல் டைம்ஸ்'' ஆகியன ஐந்தில் நான்கை வழங்கியது. 2024 மே 31 முதல் சூன் 23 வரை, மெல்பேர்ண் நடந்த ''ரைசிங்'' கலைத் திருவிழாவின் போது, மெல்பேர்ண் பல்கலைக்கழகம் யூனியன் நாடக அரங்கில் இந்நாடகம் தொடர்ச்சியாக ஒரு மாத காலம் மேடையேற்றப்பட்டது.https://2024.rising.melbourne/program/counting-and-cracking/, Retrieved 2024-06-15. 2024 சூன் 29 முதல் சூலை 28 வரை, மீண்டும் சிட்னியில், ரெட்ஃபேர்ன் கரேச்வர்க்சு அரங்கில் மேடையேறியது.
கேள்வி: எண்ணிக்கை, இல்லையேல் கையோங்கு - விருதுகள் பற்றி நீங்கள் என்ன அறிந்துள்ளீர்கள்?
பதில்: *சக்திதரனின் நாடகத்தின் ''A Counting and Cracking of Heads'' என்ற மூலப் பிரதி வளர்ந்து வரும் நாடக ஆசிரியர்களுக்கான 2015 நியூ சவுத் வேல்ஸ் பிலிப் பார்சன்சு ஆய்வு ஊக்கத்தொகையின் கூட்டு வெற்றியாளரானது. *சிறந்த நாடகம், சிறந்த புதிய ஆத்திரேலியப் படைப்புகள், 2019 சிட்னி நாடக அரங்குகள் விருதுகளில் சிறந்த முதன்மைத் தயாரிப்பு உட்பட ஏழு 2019 ஹெல்ப்மேன் விருதுகளை இந்நாடகம் பெற்றது. *2020 விக்டோரியா (ஆஸ்திரேலியா) முதலமைச்சரின் இலக்கிய விருதுகளில் இலக்கியத்திற்கான விக்டோரியப் பரிசு, நாடகத்திற்கான பரிசு ஆகிய இரண்டையும் வென்றது, நாடக இயக்குனரான ஈமான் பிளாக் இணை எழுத்தாளராகப் பாராட்டப்பட்டார். *ஏப்ரல் 2020 இல், நியூ சவுத் வேல்ஸ் மாநில முதலமைச்சரின் இலக்கிய விருதுகளில் நாடகம் எழுதுவதற்கான நிக் என்ரைட் பரிசை வென்றது.